**รายงานการประชุมคณะกรรมการประจำคณะวิศวกรรมศาสตร์**

**ครั้งที่** 67-8**/2561**

**วันพฤหัสบดีที่** 19 เมษายน **2561**

**ณ ห้องประชุม 1 ชั้น 8 ตึกเพียรวิจิตร คณะวิศวกรรมศาสตร์**

**--------------------------------------**

**ผู้มาประชุม**

1. ศ.อภิรัฐ ศิริธราธิวัตร คณบดี ประธาน
2. รศ.ชินะวัฒน์ มุกตพันธุ์ รองคณบดีฝ่ายบริหาร
3. รศ.กานดา สายแก้ว รองคณบดีฝ่ายวิจัย บัณฑิตศึกษาและอุตสาหกรรมสัมพันธ์
4. ผศ.ชัยยันต์ จันทร์ศิริ รองคณบดีฝ่ายแผนยุทธศาสตร์และพัฒนาคุณภาพ
5. รศ.ลัดดา ตันวาณิชกุล รองคณบดีฝ่ายวิเทศสัมพันธ์และสื่อสารองค์กร
6. ผศ.ขนิษฐา คำวิลัยศักดิ์ รองคณบดีฝ่ายวิชาการ
7. รศ.เฉลิมชัย พาวัฒนา รักษาการหัวหน้าสาขาวิชาวิศวกรรมโยธา
8. รศ.ปณิธาน พีรพัฒนา รักษาการหัวหน้าสาขาวิชาวิศวกรรมอุตสาหการ
9. รศ.สุรสิทธิ์ ปิยะศิลป์ รักษาการหัวหน้าสาขาวิชาวิศวกรรมเครื่องกล
10. อ.อธิป เหลืองไพโรจน์ รักษาการหัวหน้าสาขาวิชาวิศวกรรมเคมี
11. รศ.วินัย ศรีอำพร กรรมการผู้ทรงคุณวุฒิ
12. นางวรรณภา ไชยเสนา หัวหน้าสำนักงานคณบดีคณะวิศวกรรมศาสตร์

กรรมการและเลขานุการ

1. นายภาณุพงศ์ ต.ประเสริฐ ผู้ช่วยเลขานุการ
2. นางบุญส่ง ชมทรัพย์เจริญ ผู้ช่วยเลขานุการ

**ผู้เข้าร่วมประชุม**

1. รศ.สมชาย ชวนอุดม รักษาการหัวหน้าสาขาวิชาวิศวกรรมเกษตร
2. รศ.วิระสิทธิ์ อิ่มถวิล รักษาการหัวหน้าสาขาวิชาวิศวกรรมไฟฟ้า
3. ผศ.ธัญลักษณ์ ราษฏร์ภักดี รักษาการหัวหน้าสาขาวิชาวิศวกรรมสิ่งแวดล้อม
4. รศ.พิเชษฐ เชี่ยวธนะกุล รักษาการหัวหน้าสาขาวิชาวิศวกรรมคอมพิวเตอร์
5. นายเสรี เจริญกุล รักษาการหัวหน้างานบริการการศึกษา
6. นายทองปาน สุนทรารักษ์ รักษาการหัวหน้างานนโยบายและแผน
7. นางมยุรี ยงกำลัง รักษาการหัวหน้างานคลังและพัสดุ
8. นางสาวกัญญณัท วรศรี รักษาการหัวหน้างานบริหารและธุรการ
9. นางสาวสุกัญญา วรรณสิทธิ์ รักษาการหัวหน้างานบริการวิชาการและวิจัย

**ผู้ไม่มาประชุมเนื่องจากติดภารกิจอื่น**

1. อ.จารุพล สุริยวนากุล รองคณบดีฝ่ายพัฒนานักศึกษา
2. รศ.ธนากร วงศ์วัฒนาเสถียร กรรมการผู้ทรงคุณวุฒิ

**เริ่มประชุมเวลา 13.30 น.**

เมื่อครบองค์ประชุมแล้ว ประธานได้กล่าวเปิดการประชุม และดำเนินการประชุมตามระเบียบวาระ ดังนี้

**ระเบียบวาระที่ 1 เรื่องแจ้งเพื่อทราบ**

**1.1 ผลการอนุมัติคำขอตั้งงบประมาณรายจ่ายงบประมาณเงินรายได้ กลางปี ประจำปี งบประมาณ พ.ศ. 2561**

รองคณบดีฝ่ายแผนยุทธศาสตร์และพัฒนาคุณภาพได้แจ้งที่ประชุมว่า ตามที่คณะฯ ได้ดำเนินการจัดทำคำขอตั้งงบประมาณรายจ่ายงบประมาณเงินรายได้ กลางปี ประจำปีงบประมาณ พ.ศ. 2561 ไปยังมหาวิทยาลัยขอนแก่น บัดนี้ คณะฯ ได้รับอนุมัติคำขอตั้งงบประมาณรายจ่ายงบประมาณเงินรายได้ กลางปี ประจำปีงบประมาณ พ.ศ.2561 ทั้งหมด โดยเป็นงบประมาณรวมจำนวนทั้งสิ้น 14,168,700 บาท ในการนี้ ขอให้สาขาวิชา/หน่วยงาน ที่ดำเนินการขอตั้งงบประมาณดังกล่าวข้างต้นดำเนินการจัดซื้อจัดจ้างได้ทันที จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

ประธานได้แจ้งที่ประชุมเพิ่มเติมถึงการเบิกค่าสอนเกินภาระงานสอนของคณาจารย์ที่ดำเนินการเบิกจ่ายตามแนวปฏิบัติของแต่ละสาขาวิชา จึงขอให้พิจารณาดำเนินการเบิกจ่ายงบประมาณในส่วนดังกล่าวโดยคำนึงถึงประโยชน์สูงสุดของคณะฯ

**มติ ที่ประชุมรับทราบ และให้ฝ่ายวิชาการ ร่วมกับฝ่ายบริหาร ฝ่ายแผนยุทธศาสตร์และพัฒนาคุณภาพ และฝ่ายวิจัย บัณฑิตศึกษาและอุตสาหกรรมสัมพันธ์ ดำเนินการศึกษาและประกาศหลักเกณฑ์ หรือแนวปฏิบัติในการเบิกค่าสอนเกินภาระงานสอนของคณาจารย์เพื่อความเหมาะสมและอยู่ในวงเงินงบประมาณ**

**1.2 สรุปงบประมาณรายรับ-รายจ่าย ประจำปีงบประมาณ พ.ศ. 2561**

รองคณบดีฝ่ายแผนยุทธศาสตร์และพัฒนาคุณภาพได้แจ้งที่ประชุมถึงสรุปงบประมาณรายรับ-รายจ่าย ประจำปีงบประมาณ พ.ศ.2561 จำแนกตามประเภทรายรับ อาทิ ค่าธรรมเนียมการศึกษา งบประมาณแผ่นดินที่ได้รับจัดสรร เงินผลประโยชน์ เงินค่าบริการวิชาการ เป็นต้น และรายจ่าย ตามแผนปฏิบัติการและสรุปรายงานการเบิกจ่ายสิ้นสุด ณ วันที่ 28 กุมภาพันธ์ 2561 ประจำปีงบประมาณ 2561 พร้อมกับสรุปผลการดำเนินงานโครงการตามแผนปฏิบัติการ ประจำปีงบประมาณ พ.ศ. 2561 ไตรมาสที่ 2 (ระหว่างวันที่ 1 ตุลาคม 2560 – 31 มีนาคม 2561) จำแนกตามฝ่าย (รองคณบดี) รวมคณบดี เป็น 7 ฝ่าย จำนวนโครงการย่อยตามแผนปฏิบัติการ และงบประมาณ จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**มติ ที่ประชุมรับทราบ**

**1.3 สรุปรายงานการเบิกจ่ายสิ้นสุด ณ วันที่ 31** มีนาคม  **2561 ประจำปีงบประมาณ 2561**

รองคณบดีฝ่ายบริหารได้แจ้งที่ประชุมถึงสรุปรายงานการเบิกจ่ายเงินงบประมาณแผ่นดินและงบประมาณเงินรายได้ ประกอบด้วยเงินงบประมาณในส่วนของคณบดีและรองคณบดี รวม 7 ฝ่าย ประจำปีงบประมาณ 2561 สิ้นสุด ณ วันที่ 31 มีนาคม 2561 จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**มติ ที่ประชุมรับทราบ**

**1.4 สรุปผลการประเมินผลการสอนของบุคคล**

ประธานได้แจ้งต่อที่ประชุมว่า ตามที่ นายชัยภัทร เครือหงส์ พนักงานมหาวิทยาลัย ตำแหน่ง ผู้ช่วยศาสตราจารย์ สังกัดสาขาวิชาวิศวกรรมเคมี มีความประสงค์ขอกำหนดตำแหน่งทางวิชาการ เป็นรองศาสตราจารย์ คณะฯ จึงได้สรุปผลการประเมินการสอน เพื่อประกอบการขอตำแหน่งทางวิชาการของบุคคลดังกล่าว ซึ่งคณะกรรมการประเมินผลการสอนได้ส่งผลการประเมินเรียบร้อยแล้ว ผลการประเมินคืออยู่ในเกณฑ์ที่สถาบันกำหนด จึงแจ้งที่ประชุมเพื่อทราบ

**มติ ที่ประชุมรับทราบ**

**ระเบียบวาระที่ 2 รับรองรายงานการประชุม ครั้งที่ 66-7/2561 เมื่อวันพฤหัสบดีที่ 5** เมษายน **2561**

ที่ประชุมมีมติรับรองรายงานการประชุมคณะกรรมการประจำคณะฯ ครั้งที่ **66-7/2561**  โดยมีการแก้ไข ดังนี้

- หน้าที่ 3 บรรทัดที่ 8 จาก เพิ่มติม” แก้ไขเป็น “เพิ่มเติม”

- หน้าที่ 3 เพิ่มมติที่ประชุม “ที่ประชุมรับทราบ “ ในวาระที่ 1.5

- หน้าที่ 4 เพิ่มมติที่ประชุม “ที่ประชุมรับทราบ” ในวาระที่ 1.6 และ 1.7

- หน้าที่ 4 บรรทัดที่ 3 จาก “มาเยือน” แก้ไขเป็น “ไปเยือน”

- หน้าที่ 4 บรรทัดที่ 9 จาก “5 เมษายน 2561” แก้ไขเป็น “22 มีนาคม 2561”

- หน้าที่ 6 บรรทัดที่ 15 จาก “ลงโทษวินัย” แก้ไขเป็น “โทษทางวินัย”

**ระเบียบวาระที่ 3 เรื่องสืบเนื่องจากการประชุมครั้งก่อน - ไม่มี-**

**ระเบียบวาระที่ 4 เรื่องค้างพิจารณา - ไม่มี –**

**ระเบียบวาระที่ 5 เรื่องเสนอเพื่อพิจารณา**

**5.1 ขออนุมัติเปลี่ยนแปลงรายการและวงเงินจัดซื้อครุภัณฑ์**

รองคณบดีฝ่ายแผนยุทธศาสตร์และพัฒนาคุณภาพได้เสนอต่อที่ประชุมว่า ด้วยฝ่ายบริหารมีความประสงค์ขอเปลี่ยนแปลงรายการและวงเงินจัดซื้อครุภัณฑ์ ในโครงการพัฒนาแอปพลิเคชั่นระบบบริหารจัดการเอกสารและระบบประเมินความพึงพอใจในการใช้บริการ ตามแผนปฏิบัติการ ประจำปีงบประมาณ พ.ศ. 2561 ประเด็นยุทธศาสตร์ที่ 3 สร้างความเป็นเลิศในการบริหารจัดการ กลยุทธ์ที่ 1 พัฒนาระบบบริหารจัดการหน่วยงานที่เป็นเลิศ จากรายการครุภัณฑ์ซึ่งมีงบประมาณรวมทั้งสิ้น จำนวน 170,000 บาท เป็นรายการครุภัณฑ์ที่มีงบประมาณรวมทั้งสิ้น จำนวน 126,000 บาท ทั้งนี้ เฉพาะรายการที่ 3 ขอเปลี่ยนแปลงจาก แท็บเล็ต เป็น เครื่องคอมพิวเตอร์แบบ All-in-One เนื่องจาก แท็บเล็ต ไม่เหมาะที่จะใช้ต่อสายชาร์จและเครื่องพิมพ์ความร้อนพร้อมกันเป็นเวลานาน โดยอาจทำให้เกิดไฟฟ้าลัดวงจร ซึ่งเป็นสาเหตุหลักในการขอเปลี่ยนแปลงรายการ จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายแผนยุทธศาสตร์และพัฒนาคุณภาพดำเนินการต่อไป**

**5.2 ขอโอนย้ายงบประมาณตามแผนปฏิบัติการคณะวิศวกรรมศาสตร์ ประจำปี งบประมาณ พ.ศ. 2561**

รองคณบดีฝ่ายแผนยุทธศาสตร์และพัฒนาคุณภาพได้เสนอต่อที่ประชุมว่า ด้วยฝ่ายวิจัย บัณฑิตศึกษาและอุตสาหกรรมสัมพันธ์ มีความจำเป็นต้องปรับเพิ่มงบประมาณตามแผนปฏิบัติการ ประจำปีงบประมาณ พ.ศ. 2561 ในประเด็นยุทธศาสตร์ที่ 5 เป็นหน่วยงานที่เป็นเลิศด้านการผลิตบัณฑิต กลยุทธ์ที่ 4 พัฒนานักศึกษาอย่างสร้างสรรค์ให้เป็นบัณฑิตที่พึงประสงค์ของสังคม โครงการที่ 18 การจัดการเรียนการสอนระดับบัณฑิตศึกษา (ตามจำนวนนักศึกษา) โดยโอนย้ายจากโครงการอื่น จำนวน 4 โครงการ รวมเป็นเงินจำนวน 251,000 บาท จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้ชี้แจงข้อมูลเพิ่มเติมต่อที่ประชุม โดยเฉพาะเหตุผลความจำเป็นในการขอโอนย้าย แหล่งที่มาและวิธีการคำนวณงบประมาณรายหลักสูตรซึ่งไม่ได้เกินกว่าระเบียบหรือข้อบังคับที่กำหนดไว้ ทั้งนี้ ไม่รวมงบประมาณในส่วนของทุนการศึกษา ตามหลักเกณฑ์การสนับสนุนทุนอุดหนุนการค้นคว้าและวิจัยในการทำวิทยานิพนธ์ ดุษฎีนิพนธ์หรือการศึกษาอิสระ สำหรับนักศึกษาระดับบัณฑิตศึกษา

**มติ** **ที่ประชุมพิจารณาแล้วมีมติเห็นชอบ และให้ฝ่ายแผนยุทธศาสตร์และพัฒนาคุณภาพดำเนินการต่อไป**

**5.3 ร่วมเป็นผู้สนับสนุนการจัดการแข่งขันกีฬาบุคลากรสำนักงานคณะกรรมการการ อุดมศึกษา ครั้งที่ 37 “มอดินแดงเกมส์”**

รองคณบดีฝ่ายแผนยุทธศาสตร์และพัฒนาคุณภาพได้เสนอต่อที่ประชุมว่า ด้วยมหาวิทยาลัยขอนแก่นได้รับเกียรติให้เป็นเจ้าภาพจัดการแข่งขันกีฬาบุคลากรสำนักงานคณะกรรมการการอุดมศึกษา ครั้งที่ 37 “มอดินแดงเกมส์” กำหนดจัดขึ้นระหว่างวันที่ 2 – 9 มิถุนายน 2561 ณ มหาวิทยาลัยขอนแก่น โดยจัดให้มี 18 ชนิดกีฬา และมีสถาบันการอุดมศึกษาเข้าร่วมกว่า 70 สถาบัน ผู้เข้าร่วมการแข่งขันประมาณ 20,000 คน มหาวิทยาลัยจึงได้ขอให้คณะฯ ร่วมเป็นผู้สนับสนุนการจัดการแข่งขันกีฬาบุคลากรสำนักงานคณะกรรมการการอุดมศึกษา ครั้งที่ 37 “มอดินแดงเกมส์” โดยมีการจัดกลุ่มผู้สนับสนุน แบ่งเป็น 7 ประเภท ตามประเภทและงบประมาณที่สนับสนุน จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบให้ร่วมเป็นผู้สนับสนุนการจัดการแข่งขันกีฬาบุคลากรสำนักงานคณะกรรมการการอุดมศึกษา ครั้งที่ 37 “มอดินแดงเกมส์” จำนวน 500,000 บาท ทั้งนี้ ให้ฝ่ายแผนยุทธศาสตร์และพัฒนาคุณภาพดำเนินการต่อไป**

**5.**4  **เสนอรายชื่อคณะกรรมการสรรหาหัวหน้าสาขาวิชา**

รองคณบดีฝ่ายบริหารได้เสนอต่อที่ประชุมว่า ตามที่คณะวิศวกรรมศาสตร์ จะดำเนินการ สรรหาหัวหน้าสาขาวิชา จำนวน 8 สาขาวิชา โดยได้แจ้งให้แต่ละสาขาวิชาเสนอชื่อคณะกรรมการสรรหาหัวหน้าสาขาวิชา เพื่อให้คณะกรรมการประจำคณะพิจารณาคัดเลือกนั้น บัดนี้ สาขาวิชาได้เสนอชื่อคณะกรรมการสรรหาฯ เรียบร้อยแล้ว จึงเสนอที่ประชุมเพื่อพิจารณาคัดเลือกบุคคลเพื่อแต่งตั้งเป็นคณะกรรมการสรรหาหัวหน้าสาขาวิชา จำนวน 8 สาขาวิชา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบเสนอ ชื่อคณะกรรมการสรรหาหัวหน้าสาขาวิชา 8 สาขาวิชา ดังนี้**

1 **สาขาวิชาวิศวกรรมโยธา ประกอบด้วย**

**1. ผู้ทรงคุณวุฒิ**

- รองศาสตราจารย์ธนากร วงศ์วัฒนาเสถียร

**2. ตัวแทนสาขาวิชา**

**- รองศาสตราจารย์สมชาย ชวนอุดม**

**3. คณาจารย์ภายนอกสาขาวิชา**

- ผู้ช่วยศาสตราจารย์อาทิตย์ เนรมิตตกพงศ์

- อาจารย์วาธิส ลีลาภัทร

2 **สาขาวิชาวิศวกรรมไฟฟ้า ประกอบด้วย**

**1. ผู้ทรงคุณวุฒิ**

- รองศาสตราจารย์วินัย ศรีอำพร

**2. ตัวแทนสาขาวิชา**

**- รองศาสตราจารย์พิเชษฐ เชี่ยวธนะกุล**

**3. คณาจารย์ภายนอกสาขาวิชา**

- ศาสตราจารย์สุจินต์ บุรีรัตน์

- รองศาสตราจารย์ภิญญ์ฑิตา มุ่งการดี

3 **สาขาวิชาวิศวกรรมเกษตร ประกอบด้วย**

**1. ผู้ทรงคุณวุฒิ**

- รองศาสตราจารย์วินัย ศรีอำพร

**2. ตัวแทนสาขาวิชา**

**- รองศาสตราจารย์สุรสิทธิ์ ปิยะศิลป์**

**3. คณาจารย์ภายนอกสาขาวิชา**

- รองศาสตราจารย์พรเทพ ขอขจายเกียรติ

- ผู้ช่วยศาสตราจารย์ประมินทร์ อาจฤทธิ์

4 **สาขาวิชาวิศวกรรมอุตสาหการ ประกอบด้วย**

**1. ผู้ทรงคุณวุฒิ**

- รองศาสตราจารย์ธนากร วงศ์วัฒนาเสถียร

**2. ตัวแทนสาขาวิชา**

**- รองศาสตราจารย์สมชาย ชวนอุดม**

**3. คณาจารย์ภายนอกสาขาวิชา**

- รองศาสตราจารย์สุธาสินี เนรมิตตกพงศ์

- อาจารย์นวภัค เอื้ออนันต์

5 **สาขาวิชาวิศวกรรมเครื่องกล ประกอบด้วย**

**1. ผู้ทรงคุณวุฒิ**

- รองศาสตราจารย์วินัย ศรีอำพร

**2. ตัวแทนสาขาวิชา**

**- รองศาสตราจารย์วิระสิทธิ์ อิ่มถวิล**

**3. คณาจารย์ภายนอกสาขาวิชา**

- อาจารย์ชัชวาล อัยยาธิติ

- ผู้ช่วยศาสตราจารย์อนัตต์ เจ่าสกุล

6 **สาขาวิชาวิศวกรรมสิ่งแวดล้อม ประกอบด้วย**

**1. ผู้ทรงคุณวุฒิ**

- รองศาสตราจารย์วินัย ศรีอำพร

**2. ตัวแทนสาขาวิชา**

**- อาจารย์อธิป เหลืองไพโรจน์**

**3. คณาจารย์ภายนอกสาขาวิชา**

- รองศาสตราจารย์กานดา สายแก้ว

- ผู้ช่วยศาสตราจารย์ชัยยันต์ จันทร์ศริ

7 **สาขาวิชาวิศวกรรมเคมี ประกอบด้วย**

**1. ผู้ทรงคุณวุฒิ**

- รองศาสตราจารย์วินัย ศรีอำพร

**2. ตัวแทนสาขาวิชา**

**- รองศาสตราจารย์ปณิธาน พีรพัฒนา**

**3. คณาจารย์ภายนอกสาขาวิชา**

- รองศาสตราจารย์อำนาจ สุขศรี

- รองศาสตราจารย์ภิญญ์ฑิตา มุ่งการดี

8 **สาขาวิชาวิศวกรรมคอมพิวเตอร์ ประกอบด้วย**

**1. ผู้ทรงคุณวุฒิ**

- รองศาสตราจารย์วินัย ศรีอำพร

**2. ตัวแทนสาขาวิชา**

**- รองศาสตราจารย์วิระสิทธิ์ อิ่มถวิล**

**3. คณาจารย์ภายนอกสาขาวิชา**

- ผู้ช่วยศาสตราจารย์กัลยกร ขวัญมา

- ผู้ช่วยศาสตราจารย์ขนิษฐา คำวิลัยศักดิ์

**ทั้งนี้ ให้ฝ่ายบริหารดำเนินการต่อไป**

**5.5 พนักงานมหาวิทยาลัยขอกำหนดตำแหน่งทางวิชาการ**

รองคณบดีฝ่ายบริหารได้เสนอต่อที่ประชุมว่า ด้วยนายวันชัย สะตะ พนักงานมหาวิทยาลัย ตำแหน่งรองศาสตราจารย์ สังกัดสาขาวิชาวิศวกรรมโยธา มีความประสงค์ขอกำหนดตำแหน่งทางวิชาการ เป็นศาสตราจารย์ โดยผ่านความเห็นชอบจากที่ประชุมคณะกรรมการกลั่นกรองคุณสมบัติและผลงานทางวิชาการผู้เสนอขอกำหนดตำแหน่งทางวิชาการ คณะวิศวกรรมศาสตร์ ในคราวประชุมครั้งที่ 5/2561 เมื่อวันที่ 17 เมษายน 2561 จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายบริหารดำเนินการต่อไป**

**5.6 เสนอชื่อผู้ทรงคุณวุฒิพิจารณาผลงานทางวิชาการ**

**วาระลับ**

**5.7 (ร่าง) ประกาศคณะวิศวกรรมศาสตร์ เรื่อง อัตราค่าตอบแทนสำหรับการบริหารจัดการ หลักสูตรระดับบัณฑิตศึกษา คณะวิศวกรรมศาสตร์**

**ประธานขอถอนวาระ**

**5.8 แนวปฏิบัติเกี่ยวกับการขออนุมัติเค้าโครงวิทยานิพนธ์**

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้เสนอต่อที่ประชุมว่า ตามประกาศบัณฑิตวิทยาลัย (ฉบับที่ 30/2560) เรื่อง หลักเกณฑ์และแนวปฏิบัติเกี่ยวกับการทำวิทยานิพนธ์และการศึกษาอิสระ ข้อ 5.1 การเสนอขออนุมัติเค้าโครงวิทยานิพนธ์และการศึกษาอิสระ โดยในระดับปริญญาโท ต้องได้รับอนุมัติเค้าโครงวิทยานิพนธ์หรือการศึกษาอิสระ ภายใน 1 ปี หลังจากลงทะเบียนวิทยานิพนธ์หรือการศึกษาอิสระ และข้อ 5.4 นักศึกษาที่ไม่ผ่านการอนุมัติเค้าโครงวิทยานิพนธ์ หรือการศึกษาอิสระภายในระยะเวลาที่กำหนด จะได้ S เท่ากับ 0 ในภาคการศึกษานั้น และบัณฑิตวิทยาลัยได้กำหนดวันสุดท้ายของการขออนุมัติเค้าโครงฯ คือ ก่อนวันที่นักศึกษาลงทะเบียนเรียนในภาคการศึกษาถัดไป โดยปฏิทินการศึกษาระดับบัณฑิตศึกษา ประจำปีการศึกษา 2561 คือ วันที่ 23 กรกฎาคม 2561 ดังนั้น วันสุดท้ายของการอนุมัติเค้าโครงฯ ในภาคการศึกษาปลาย ปีการศึกษา 2560 คือวันที่ 22 กรกฎาคม 2561 ซึ่งไม่สอดคล้องกับวันสุดท้ายที่คณะฯส่งผลการเรียนที่ผ่านความเห็นชอบจากคณะกรรมการประจำคณะฯ ให้มหาวิทยาลัย ตามปฏิทินการศึกษาระดับบัณฑิตศึกษา ประจำปีการศึกษา 2560 คือ วันที่ 7 มิถุนายน 2561 จึงเสนอที่ประชุมเพื่อพิจารณาแนวปฏิบัติเกี่ยวกับการขออนุมัติเค้าโครงฯ จำนวน 3 รูปแบบ ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติให้ฝ่ายวิจัยบัณฑิตศึกษาและอุตสาหกรรมสัมพันธ์ดำเนินการหารือกับมหาวิทยาลัยขอนแก่นต่อไป**

**ระเบียบวาระที่ 6 เรื่องจรรยาบรรณและธรรมาภิบาล** - ไม่มี -

**ระเบียบวาระที่ 7 เรื่องอื่นๆ**

**7.1 สัมมนาอาจารย์ คณะวิศวกรรมศาสตร์**

รองคณบดีฝ่ายบริหารได้แจ้งที่ประชุมว่า คณะฯ จะจัดสัมมนาอาจารย์ ที่จังหวัดภูเก็ต ระหว่างวันที่ 27 – 30 พฤษภาคม 2561 จึงขอเรียนเชิญคณะกรรมการฯ ประชาสัมพันธ์ไปยังคณาจารย์สาขาวิชา เพื่อเข้าร่วมการสัมมนาดังกล่าว

**ที่ประชุมรับทราบ**

**เลิกประชุมเวลา** 15.**15 น.**

**(นางวรรณภา ไชยเสนา)**

**กรรมการและเลขานุการที่ประชุมฯ**

**นายภาณุพงศ์ ต.ประเสริฐ**

**นางบุญส่ง ชมทรัพย์เจริญ**

**ผู้ช่วยเลขานุการที่ประชุมฯ**